钦定古今图书集成/明伦汇编/氏族典/第565卷 > 《四川通志》 > 闾丘先生
## 钦定古今图书集成/明伦汇编/氏族典/第565卷 > 《四川通志》 > 闾丘先生

按《万姓统谱》《青州府志》：“‘闾丘先生，齐人。桓公猎于杜山，闾丘先
生见焉。公赐免租，不谢；又赐免役，复不谢。公问先生
何愿’？曰：‘愿赐富贵寿考耳’。公曰：‘寿天主之，贵则大官
无缺，富则仓廪无妄发，何以赐先生乎’？闾丘曰：‘非也。
选良吏，平法度，臣得寿矣；赈之以时，臣得富矣；令少
敬长，臣得贵矣’。公乃反与管子修政教，而齐以伯。”